CELEX: 62012CA0060
Language: fi
Date: 2013-11-14 00:00:00
Title: Asia C-60/12: Unionin tuomioistuimen tuomio (suuri jaosto) 14.11.2013 (Vrchní soud v Prazen (Tšekin tasavalta) esittämä ennakkoratkaisupyyntö) — asia, jossa on kyse sellaisen taloudellisen seuraamuksen täytäntöönpanosta, jonka kohteena on Marián Baláž (Poliisiyhteistyö ja oikeudellinen yhteistyö rikosasioissa — Puitepäätös 2005/214/YOS — Vastavuoroisen tunnustamisen periaatteen soveltaminen taloudellisiin seuraamuksiin — ”Tuomioistuin, jolla on toimivalta erityisesti rikosasioissa” — Unabhängiger Verwaltungssenat Itävallan oikeudessa — Täytäntöönpanojäsenvaltion tuomioistuimen suorittaman valvonnan laatu ja laajuus)

11.1.2014   
            
            
               FI
            
            
               Euroopan unionin virallinen lehti
            
            
               C 9/5
            
         Unionin tuomioistuimen tuomio (suuri jaosto) 14.11.2013 (Vrchní soud v Prazen (Tšekin tasavalta) esittämä ennakkoratkaisupyyntö) — asia, jossa on kyse sellaisen taloudellisen seuraamuksen täytäntöönpanosta, jonka kohteena on Marián Baláž
   (Asia C-60/12) (1)
   
   (Poliisiyhteistyö ja oikeudellinen yhteistyö rikosasioissa - Puitepäätös 2005/214/YOS - Vastavuoroisen tunnustamisen periaatteen soveltaminen taloudellisiin seuraamuksiin - ”Tuomioistuin, jolla on toimivalta erityisesti rikosasioissa” - Unabhängiger Verwaltungssenat Itävallan oikeudessa - Täytäntöönpanojäsenvaltion tuomioistuimen suorittaman valvonnan laatu ja laajuus)
   2014/C 9/07
   Oikeudenkäyntikieli: tšekki
   
      Ennakkoratkaisua pyytänyt tuomioistuin
   
   Vrchní soud v Praze
   
      Pääasian asianosainen
   
   Marián Baláž
   
      Oikeudenkäynnin kohde
   
   Ennakkoratkaisupyyntö — Vrchní soud v Praze — Vastavuoroisen tunnustamisen periaatteen soveltamisesta taloudellisiin seuraamuksiin 24.2.2005 tehdyn neuvoston puitepäätöksen 2005/214/YOS (EUVL L 76, s. 16) 1 artiklan a alakohdan iii alakohdan tulkinta — Erityisesti rikosasioissa toimivaltaisen tuomioistuimen käsite — Unabhängiger Verwaltungssenat Itävallan oikeudessa — Puitepäätöksen 1 artiklan a alakohdan iii alakohdassa tarkoitettu käsite ”tilaisuus saattaa asia tuomioistuimen käsiteltäväksi” — Laajuus
   
      Tuomiolauselma
   
   
               1)
            
            
               Vastavuoroisen tunnustamisen periaatteen soveltamisesta taloudellisiin seuraamuksiin 24.2.2005 tehdyn neuvoston puitepäätöksen 205/214/YOS, sellaisena kuin se on muutettuna 26.2.2009 tehdyllä neuvoston puitepäätöksellä 2009/299/YOS, 1 artiklan a alakohdan iii alakohdassa tarkoitettu käsite ”tuomioistuin, jolla on toimivalta erityisesti rikosasioissa”, on unionin oikeuden itsenäinen käsite, ja sitä on tulkittava siten, että se kattaa kaikki tuomioistuimet, joissa noudatettavalla menettelyllä on rikosprosessin olennaiset ominaisuudet. Unabhängiger Verwaltungssenat in den Ländern (Itävalta) täyttää nämä kriteerit, ja sen on näin ollen katsottava kuuluvan kyseisen käsitteen alaan.
            
         
               2)
            
            
               Puitepäätöksen 2005/214, sellaisena kuin se on muutettuna puitepäätöksellä 2009/299, 1 artiklan a alakohdan iii alakohtaa on tulkittava siten, että henkilöllä on katsottava olleen tilaisuus saattaa asia sellaisen tuomioistuimen käsiteltäväksi, jolla on toimivalta erityisesti rikosasioissa, silloin, kun hänen on ennen asian riitauttamista tuomioistuimessa ollut noudatettava tuomioistuinkäsittelyä edeltävää hallinnollista menettelyä. Tällä tuomioistuimella on oltava täysi toimivalta tutkia asia sekä oikeudellisen arvioinnin että tosiseikkojen osalta.
            
         
      (1)  EUVL C 109, 14.4.2012.